## Rješenje kojim se investicijskom društvu Credos d.o.o. za poslovanje s vrijednosnim papirima, Zagreb, na neodređeno vrijeme izdaje odobrenje za rad za pružanje investicijskih usluga

### NN 24/2010 (22.2.2010.), Rješenje kojim se investicijskom društvu Credos d.o.o. za poslovanje s vrijednosnim papirima, Zagreb, na neodređeno vrijeme izdaje odobrenje za rad za pružanje investicijskih usluga

HRVATSKA AGENCIJA ZA NADZOR FINANCIJSKIH USLUGA

580

Na temelju odredbi članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 13. stavak 1. i članka 584. stavaka 5. i 6. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu izdavanja odobrenja za rad investicijskom društvu Credos d.o.o. za poslovanje s vrijednosnim papirima, sa sjedištem u Zagrebu, Kraljevićeva 6, za pružanje investicijskih usluga i obavljanje investicijskih aktivnosti i s njima povezanih pomoćnih usluga, na sjednici održanoj 11. veljače 2010. godine, donijela je

RJEŠENJE

1. Investicijskom društvu Credos d.o.o. za poslovanje s vrijednosnim papirima, sa sjedištem u Zagrebu, Kraljevićeva 6, na neodređeno vrijeme izdaje se odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točka 1., 2., 4., 5. i 7. i stavak 2. točka 1., 3., 4., 5. i 7. Zakona o tržištu kapitala, i to:

– zaprimanje i prijenos naloga u svezi jednog ili više financijskih instrumenata,

– izvršavanje naloga za račun klijenta,

– upravljanje portfeljem,

– investicijsko savjetovanje,

– usluge provedbe ponude, odnosno prodaje financijskih instrumenata bez obveze otkupa,

– pohrana i administriranje financijskih instrumenata za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja,

– savjetovanje o strukturi kapitala, poslovnim strategijama i srodnim pitanjima, kao i savjetovanje i usluge vezane uz spajanja i stjecanja udjela u društvima,

– usluge deviznog poslovanja ako su vezane uz pružanje investicijskih usluga,

– investicijsko istraživanje i financijska analiza, kao i ostale preporuke koje se odnose na transakcije s financijskim instrumentima,

– investicijske usluge i aktivnosti te pomoćne usluge članka 5. Zakona o tržištu kapitala koje se odnose na temeljnu imovinu izvedenica iz članka 3. stavka 1. točke 2. podtočke d. alineje 2., 3., 4. i 7. Zakona o tržištu kapitala, kada su te investicijske usluge i aktivnosti nadovezane na investicijske ili pomoćne usluge

2. Odobrenje za rad za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na sve financijske instrumente iz članka 3. stavak 1. točka 2. Zakona o tržištu kapitala.

3. Investicijsko društvo Credos d.o.o. za poslovanje s vrijednosnim papirima, sa sjedištem u Zagrebu, Kraljevićeva 6, ovlašteno je držati novac i financijske instrumente klijenata.

4. Investicijskom društvu Credos d.o.o. za poslovanje s vrijednosnim papirima, sa sjedištem u Zagrebu, Kraljevićeva 6, oduzima se dozvola za obavljanje poslova s vrijednosnim papirima iz članka 34. stavak 1. točka 2. i 6. Zakona o tržištu vrijednosnih papira, izdana temeljem rješenja Komisija za vrijednosne papire Republike Hrvatske od 27. veljače 2003. godine.

5. Investicijsko društvo Credos d.o.o. za poslovanje s vrijednosnim papirima, sa sjedištem u Zagrebu, Kraljevićeva 6, ponovni zahtjev za izdavanje odobrenja za rad za obavljanje investicijskih usluga i aktivnosti iz članka 5. stavak 1. točka 3. i 6. Zakona o tržištu kapitala, ne može podnijeti prije proteka roka od jedne godine od dana oduzimanja dozvole.

6. Ovo rješenje upisuje se u Registar ovlaštenih društava, koji vodi Hrvatska agencija za nadzor financijskih usluga, pod rednim brojem 36.

7. Izreka ovog rješenja objavit će se u »Narodnim novinama«.

Klasa: UP/I-451-04/09-02/21

Urbroj: 326-111/10-12

Zagreb, 11. veljače 2010.

Zamjenik predsjednika Uprave
Ivo Šulenta, v. r.

Rješenje, NN 24/2010-580